recursal/SuperWikiNEXT-32B huggingface dataset:
**ג'אורג'ה ג. מרזסקו** (ידוע גם כ"**גאורגה ג. מרזסקו**"; ברומנית: **George G. Mârzescu**);‏ 4 ביולי 1876 - 12 במאי 1926), היה משפטן ופוליטיקאי רומני, שכיהן כראש עיריית יאשי ומילא גם תפקידי שר בממשלת רומניה.

ביוגרפיה
--------

מרזסקו נולד ביאשי כבנו של הפרופסור והפוליטיקאי גאורגה מרזסקו. ג'אורג'ה מרזסקו סיים לימודי תיכון ביאשי ולמד משפטים באוניברסיטת יאשי. את לימודי המשפטים השלים ללימודי מוסמך באוניברסיטת בוקרשט עם תזה בשם Condițiunea juridică a străinilor în România. המשיך ללימודי דוקטורט בפריז, אך לא השלים אותם.

החל מ-1896 היה ראש לשכה במשרד הדתות וההדרכה, שבראשו עמד אביו. ב-1901 הצטרף למפלגה הלאומית ליברלית ומילא תפקידי ניהול נכבדים וגם היה פרופסור מחליף למשפט אזרחי באוניברסיטת יאשי. בשנים 1904 - 1906 היה מנהל העיתון "ליברלול" ביאשי. ב-1907 מונה לתפקיד סגן פרפקט של יאשי ונבחר לראשונה כחבר פרלמנט רומני. בספטמבר 1909 ייסד את כתב העת Mișcarea (התנועה), ביטאון המפלגה הליברלית ביאשי. במקביל לכל הפעילויות, הוא גם תפקד כעורך דין פעיל.

בשנים 1914 - 1916 שימש ראש עיריית יאשי והצטיין בקליטת הממשל שעבר מבוקרשט ליאשי. מ-11 בדצמבר 1916 ועד 28 בינואר 1918 כיהן כשר החקלאות. מ-29 בנובמבר 1918 ועד 26 בספטמבר 1919 כיהן כשר הפנים. מ-19 בינואר 1922 ועד 26 באפריל 1922 כיהן כשר העבודה וההגנה הסוציאלית. מ-26 באפריל 1922 ועד 30 באוקטובר 1923 כיהן כשר הבריאות וההגנה הסוציאלית. מ-30 באוקטובר 1923 ועד 29 במרץ 1926 כיהן כשר המשפטים.

בשל עמדותיו, הציבו אותו קורנליו זליה קודריאנו וחבריו בקשר של גבעת ספיריי בראש רשימת המיועדים לחיסול.

קישורים חיצוניים
----------------

* George G Mârzescu (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 129772690
* ISNI: 0000 0000 7374 2444
* LCCN: n2010004724
* VIAF: 45391126
* WorldCat: lccn-n2010004724

 |
**בריטני לואיז פטרסן** (באנגלית: **Brittany Louise Pettersen**; נולדה ב-6 בדצמבר 1981) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השביעי של מדינת קולורדו. טרם שירותה בקונגרס של ארצות הברית, ייצגה פטרסן את מחוז הבחירה ה-22 בסנאט של קולורדו בין השנים 2019–2023, ולפני כן את המחוז ה-28 בבית הנבחרים המדינתי של קולורדו בשנים 2013–2019.

ביוגרפיה
--------

פטרסן נולדה בקולורדו. היא השלימה לימודי תואר ראשון במדע המדינה באוניברסיטת המדינה המטרופולינית של דנוור. בטרם התמודדה לבית המחוקקים של קולורדו, עבדה פטרסן ב-"New Era Colorado", קבוצת חשיבה פוליטית פרוגרסיבית ללא כוונות רווח הפועלת להגברת השתתפות הנוער בפוליטיקה של ארצות הברית ובתהליך הממשלתי. בבחירות 2012 נבחרה לבית הנבחרים של קולורדו כנציגת מחוז הבחירה ה-28, וכהונתה החלה ב-9 בינואר 2013.

בשנת 2013 התנגדה פטרסן לביטול עונש המוות בקולורדו. ב-9 באפריל 2017, לאחר הכרזתו של חבר הקונגרס אד פרלמוטר על התמודדותו לתפקיד מושל קולורדו, הכריזה פטרסן על מועמדותה לבית הנבחרים של ארצות הברית במחוז הקונגרס השביעי של המדינה. משנכנס פרלמוטר מחדש למירוץ לקונגרס במקום התמודדותו לאחוזת המושל, גדעה פטרסן את מסע הבחירות שלה. בבחירות 2018 התמודדה לסנאט המדינתי, ונבחרה כנציגת המחוז ה-22. כהונתה בסנאט החלה ב-4 בינואר 2019.

ביולי 2019, מזכירת המדינה של קולורדו ג'ינה גריזוולד (אנ') אישרה הפצת עצומה להליך Recall election נגד פטרסן. על מארגני הריקול היה לצבור עד ל-16 בספטמבר 2019 18,376 חתימות כדי להעלות את הריקול להצבעה, אך ב-10 בספטמבר הודיעו יוזמי המהלך כי הם נוטשים את המאמץ ואינם מגישים חתימות. המהלך נגד פטרסן קרם עור וגידים בעקבות הצבעתה בעד הקמת אתרי הזרקת הרואין מבוקרת במימון כספי מסים ובעד הצעות חוק אחרות שהיו לצנינים בעיני מתנגדיה.

לאחר שאד פרלמוטר הודיע כי יפרוש מבית הנבחרים של ארצות הברית עם התפזרות הקונגרס ה-117 של ארצות הברית, הכריזה פטרסן בשנית על מועמדותה לייצוג מחוז הקונגרס השביעי של קולורדו בבחירות 2022. היא נבחרה בנובמבר 2022 עם למעלה מ-56% מקולות הבוחרים, והחלה את כהונתה בראשית ינואר 2023.

קישורים חיצוניים
----------------

ויקישיתוף מדיה וקבצים בנושא **בריטני פטרסן** בוויקישיתוף
* אתר האינטרנט הרשמי של בריטני פטרסן בבית הנבחרים האמריקאי (באנגלית)
* בריטני פטרסן, ברשת החברתית פייסבוק

* בריטני פטרסן, ברשת החברתית אקס (טוויטר)

* בריטני פטרסן, ברשת החברתית אינסטגרם

* בריטני פטרסן, סרטונים בערוץ היוטיוב
* בריטני פטרסן באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ג'סי פול, Brittany Pettersen ends her congressional campaign after Ed Perlmutter’s backtrack, באתר דנוור פוסט, 21 באוגוסט 2017 (באנגלית)
2. ↑  אנה סטייבר, 2 more recall campaigns against Colorado Democrats fail, באתר דנוור פוסט, 10 בספטמבר 2019 (באנגלית)
3. ↑  ג'סי פול, Brittany Pettersen is running for the Colorado congressional seat being vacated by Ed Perlmutter, באתר קולורדו סאן, 11 בינואר 2022 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: P000620

 |
**מישהו שמח בשבילי** הוא סינגל שהוקלט על ידי הזמרת והיוצרת הישראלית קרן פלס, השיר יצא לאור ב-14 במאי 2023, מתוך הפרויקט "שקופים 2".

רקע וכתיבה
----------

השיר נכתב והולחן על-ידי קרן פלס והופק מוזיקלית על-ידי גלעד שמואלי. את השיר יצרה פלס בעת שהייתה בקוסטה ריקה במהלך צילומי תכנית הטלוויזיה "מחוברים" בה השתתפה. חשיפתו בתכנית הובילה לביקוש רב לשחרורו מצד מעריציה של פלס.

השיר השתחרר כחלק משקופים 2, פרויקט ההמשך של פלס לאלבומה "שקופים", בו לקחו ולוקחים חלק אמנים רבים, כדוגמת מוש בן ארי, מירי מסיקה, זאב נחמה, רוני אלטר ואלדד כהן.

עם צאתו, זכה השיר לחיבוק חם מהקהל, להשמעות מרובות בתחנות הרדיו הישראליות, נכנס לפלייליסט של כאן גימל, ואף הגיע בשיאו למקום ה-3 במצעד ההשמעות השבועי של מדיה פורסט.

וידאו קליפ
----------

הווידאו קליפ המלא שיצא עבור השיר מורכב מצילומים מהופעתה של פלס בקיסריה, מהופעתה בהיכל התרבות וכן מרגעים שצולמו על-ידי פלס עצמה במהלך צילומי התכנית "מחוברים" בקוסטה ריקה.

נכון לאוגוסט 2023, מונה הצפיות של הקליפ עומד על כ-270,000 צפיות.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | 4 |

קישורים חיצוניים
----------------

* סרטון השיר "מישהו שמח בשבילי" באתר יוטיוב
* מילות השיר "מישהו שמח בשבילי" באתר שירונט

הערות שוליים
------------

1. ↑  קרן פלס: "אין יום שבו לא שואלים אותי מתי השיר יוצא", באתר ערוץ 7, ‏2023-05-14
2. ↑  "מישהו שמח בשבילי": קרן פלס בסינגל חדש מתוך הפרויקט 'שקופים 2', באתר ישראלה, ‏2023-05-14
3. ↑  *קרן פלס - מישהו שמח בשבילי*, נבדק ב-2023-08-24
**טפיר ברזילאי** (שם מדעי: *Tapirus terrestris*), אחד מארבעת מיני הטפיר החיים בימינו. הטפיר הברזילאי הוא החיה היבשתית הגדולה ביותר בדרום אמריקה.

מאפיינים
--------

הטפיר הברזילאי חי בסמוך למקורות מים ביער האמזונאס ובאמזוניה בדרום אמריקה, מזרחה מההרים האנדים.
תחום תפוצתו של הטפיר הברזילאי הוא הנרחב ביותר מבין תחומי התפוצה של הטפירים. הוא משתרע מוונצואלה, קולומביה, גיאנה, סורינם וגיאנה הצרפתית מצפון, ועד ברזיל, ארגנטינה ופרגוואי מדרום, ועד בוליביה, פרו ואקוודור ממערב.

צבע פרוותו של הטפיר הבריזלאי חום כהה, ולו רעמה קצרה הגדלה בראשו ובעורפו. אורך גופו של הטפיר הברזילאי יכול להגיע מ-1.8 עד 2.5 מטר, אורך זנבו 5 עד 10 ס"מ, ומשקל גופו 270 ק"ג. גובהו של הטפיר הברזילאי 77 עד 108 ס"מ. הנקבות לרוב גדולות מן הזכרים. ברגליהם הקדמיות שלוש בהונות, ואילו ברגליהם האחוריות ארבע.

הטפיר הבריזלאי ניזון מעלים, מנבטים, מענפים קטנים, מעשבים ומצמחים מימיים. הוא יודע לשחות ולצלול היטב. הוא מסוגל לנוע במהירות באדמה, ואף באדמה סלעית והררית.

תקופת הייחום אורכת יומיים ומתרחשת אחת לתקופה של 50 עד 80 יום. ההזדווגות עשויה להתקיים במים או מחוץ למים. ההיריון נמשך 335 עד 439 ימים, שבסופם נולד לרוב גור יחיד. משקלם הממוצע של גורים בעת הלידה כ-6 ק"ג. הגור נגמל מיניקה בגיל 289 ימים בממוצע. הם מגיעים לבגרות מינית בגיל של כשלוש שנים. הטפיר הברזילאי יכול לחיות 25 עד 30 שנה.

אויביהם הטבעיים של הטפירים הם תנינים וחתולים גדולים כדוגמת היגואר והפומה, כשלצעירים אויבים נוספים. כאשר הוא מפוחד עשוי הטפיר הברזילאי לרוץ אל המים. הטפיר הברזילאי ניצוד על ידי האדם לצורך שימוש בבשרו ובעורו.

גלריה
-----

* 
* טפיר בפנטנל בברזילטפיר בפנטנל בברזיל
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **טפיר ברזילאי** בוויקישיתוף
* טפיר ברזילאי, באתר ITIS (באנגלית)
* טפיר ברזילאי, באתר NCBI (באנגלית)
* טפיר ברזילאי, בבסיס הנתונים ARKive (באנגלית)
* טפיר ברזילאי, באתר האנציקלופדיה של החיים (באנגלית)
* טפיר ברזילאי, באתר GBIF (באנגלית)
* Gorog, A. 2001. "Tapirus terrestris", Animal Diversity Web
* Dr. Matthew Colbert, Tapirus terrestris, Lowland Tapir, Digimorph

הערות שוליים
------------

1. ↑  טפיר ברזילאי באתר הרשימה האדומה של IUCN
2. ↑  Tapirus terrestris, AnAge

| מפריטי פרסה |
| --- |
| סוסיים |
| סוס | 

|  |  |
| --- | --- |
|  | סוס רמכי (תת-מין: סוס הבית) |
| חמור | ערוד (תת-מין: חמור הבית) • פרא • קיאנג |
| זברה | זברת גרבי • זברה מצויה • זברת הרים |

 |   |
| קרנפים (קרנפיים) |
| קרנף רחב שפה | קרנף רחב-שפה |
| דיצרוס | קרנף צר-שפה |
| דיצרורינוס | קרנף סומטרה |
| קרנף אסייתי | קרנף הודי • קרנף ג'אווה |
| טפיריים |
| טפיר | טפיר בירדי • טפיר הרים • טפיר ברזילאי • טפיר אסייתי • טפיר קבומני |
**הלן האל ג'ייקובס** (באנגלית: **Helen Hull Jacobs**; ‏6 באוגוסט 1908 – 2 ביוני 1997 בגלוב, טריטוריית אריזונה, ארצות הברית) הייתה טניסאית יהודייה-אמריקאית. בשנת 1936 דורגה במקום הראשון בעולם לנשים. היא זכתה ב-9 טורנירי גראנד סלאם מהם 5 ביחידות - 4 זכיות רצופות באליפות ארצות הברית הפתוחה (1932 - 1935) וזכייה אחת באליפות וימבלדון (1936). היא השתתפה ב-16 משחקי גמר, 11 מהם ביחידות (מקום עשירי בכל הזמנים) וב-24 משחקי חצי גמר (מקום תשיעי בכל הזמנים) בטורנירי גראנד סלאם.

ג'ייקובס ניחנה בחבטות הגשה והנחתה חזקות, אבל מעולם לא הצליחה ללמוד להכות חבטת כף יד שטוחה, על אף החברות שלה והאימון בהדרכתו של ביל טילדן.

קורות חיים
----------

ג'ייקובס נולדה בגלוב שבטריטוריית אריזונה, בתם של רולנד ג'ייקובס, איש עסקים, יולה האל ג'ייקובס. אמה, היא צאצאית ישירה של קרטר ברקסטון, מחותמי וירג'יניה על הכרזת העצמאות של ארצות הברית; אביה הגיע לגלוב מהחוף המזרחי כמשקיע עיקרי בחברת "מיאמי קופר", מכרה נחושת ענקי שהתגלה כמה שנים לפני הולדתו של ג'ייקובס. בשנת 1914 עברה עם משפחתה לסן פרנסיסקו. אביה היה יהודי אך היא זיהתה עצמה לאורך חיה כנוצרית אפיסקופלית. היא התחנכה בברקלי, קליפורניה והתאמנה ביחד עם יריבתה הגדולה ביותר הלן וילס, שאותה ניצחה במשחק גמר אחד בטורניר גראנד סלאם (אליפות ארצות הברית הפתוחה) והפסידה לה ב-6 משחקי גמר בטורנירי גראנד סלאם (4 באליפות וימבלדון, 1 באליפות ארצות הברית הפתוחה ו-1 באליפות צרפת הפתוחה).

ג'ייקובס זכתה בגביע וייטמן 10 פעמים (1927, 1929, 1932 - 1937, 1939).

בשנת 1933 הייתה ג'ייקוב לטניסאית הראשונה ששיחקה טניס במכנסי שורט "גבריים".

ג'ייקובס הייתה ידועה כלסבית. היא הייתה בזוגיות עם הנרייטה בינגהם (1934 - 1943), בתו של המו"ל ושגריר ארצות הברית בבריטניה, רוברט בינגהם. מאוחר יותר בחייה, בת הזוג שלה הייתה וירג'יניה גורני. היא פרשה מטניס בשנת 1947.

במלחמת העולם השנייה שרתה ג'ייקובס כקצינה בדרגת קומנדר במודיעין של הצי האמריקאי, אחת מחמש נשים שהגיעו לדרגה זו בחיל הים האמריקאי.

ג'ייקובס הייתה גם סופרת, בסוף שנות העשרים של המאה ה-20 פרסמה סיפורים קצרים, היא פרסמה שני מדריכי טניס וב-1936 פרסמה אוטוביוגרפיה. בהמשך הקריירה שלה פרסמה עוד 15 ספרים, רובם רומנים לבני נוער וחלקם תחת שם העט "H. Braxton Hull". נוסף לכך, עסקה בחקלאות ועיצוב בגדי ספורט.

ג'ייקובס נפטרה מדום לב ב-2 ביוני 1997.

תארים והישגים
-------------

* בשנת 1933 נבחרה ג'ייקובס לאתלטית השנה בעולם על ידי סוכנות הידיעות Associated Press (AP).
* בשנת 1962 זכתה ג'ייקוב להיכלל בהיכל התהילה הבינלאומי של הטניס.

קישורים חיצוניים
----------------

ויקישיתוף מדיה וקבצים בנושא **הלן ג'ייקובס** בוויקישיתוף
* 

* הלן ג'ייקובס, באתר היכל התהילה של הטניס
* ביוגרפיה באתר anb.org
* הלן ג'ייקובס, באתר אנציקלופדיה בריטניקה (באנגלית)

הערות שוליים
------------

1. ↑  David Goodman, THE A-Z GUIDE TO JEWISH GRAND SLAM CHAMPIONS,Tennis Grandstand, May 19, 2010
2. ↑  גביע וייטמן היא טורניר טניס לנשים שנתי, בין נבחרת ארצות הברית לנבחרת בריטניה. פרט לתקופת מלחמת העולם השנייה, הטורניר התקיים משנת 1923 ועד לשנת 1989.
3. ↑  Helen Hull Jacobs, *International Tennis Hall Of Fame, ITHF* (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17092712d (data)
* GND: 1149160497
* ISNI: 0000 0001 1495 2529
* LCCN: n50027973
* NARA: 10580516
* SNAC: w6n37fwf
* Trove: 877907
* VIAF: 91866043
* WorldCat: lccn-n50027973

 |
**איריס שמי** (נולדה ב-1956) היא זמרת ישראלית.

ביוגרפיה
--------

שמי נולדה בקיבוץ בית השיטה לרות ולסופר אהרון שמי.

מוזיקה
------

היא שירתה בצה"ל בלהקת חיל האוויר. במסגרת הלהקה היא גם השתתפה בתוכנית "מוכרחים להמשיך לנגן".

התפרסמה בשנים 1978–1983 כחברה בלהקת הבנות "סקסטה".

לאחר מכן היא הייתה חברה בהרכב המוזיקלי "בננה" ביחד עם אהרון סייקס וחיים פינרי, איתם השתתפה ב-1983 בתחרות הקדם אירוויזיון של אותה שנה, בו הגיע שירם, "מדונה", למקום הרביעי בתחרות.

שמי הפיקה את תקליט הילדים של ירדנה ארזי. ב-1988 הייתה זמרת הליווי של ירדנה ארזי באירוויזיון שהתקיים באותה שנה, עם השיר "בן אדם".

היא שרה את שיר הנושא לסדרה "פיף ותלתול" בדיבובה העברי.

ב-2020 חזרה לפעילות מוזיקלית כשלקחה חלק באיחוד של להקת סקסטה.

עיסוקים נוספים
--------------

ב-1990 לקחה חלק במסע פרסום לוופל טורטית של עלית.

אחרי שעזבה את תחום הזמרה עבדה בהנהלה של ערוץ הקניות.

כשחקנית היא השתתפה בתפקיד קטן בסרט "ואז היא הגיעה".

ב-2019 החלה לעבוד כדיילת באל על.

קישורים חיצוניים
----------------

* איריס שמי, במיזם "אישים" לתיעוד היצירה הישראלית
* איריס שמי, באתר פזמונט
* ענת בן יהושע, למכור סבון בצלילים, מעריב, 22 ביוני 1988

הערות שוליים
------------

1. ↑  מירי פז, נוסטלגיה ניו יורקית בבית ליסין - ה"בננה" יוצאת לדרך, דבר, 21 בפברואר 1983
2. ↑  יהודית חנוך, שמלה לירדנה, מעריב, 23 במרץ 1988
3. ↑  יעקב בר-און, ‏תחכו להן: הקאמבק המפתיע והמרענן של להקת סקסטה, באתר מעריב אונליין, 17 ביולי 2020
4. ↑  שאלה של טעם, מעריב, 30 בינואר 1990
5. ↑  טלי ליברמן, "כאילו השתחררתי מהצבא": הקריירה החדשה של סבתא - דיילת אוויר, באתר חדשות 13, 28 בספטמבר 2019
**ארונס טארקוויניוס** (בלטינית: **Arruns Tarquinius**‏; ? – 29 בפברואר 509 לפנה"ס) היה נסיך רומאי, בנו של מלך רומא האחרון לוקיוס טארקוויניוס סופרבוס. נהרג במהלך קרב סילבה ארסיה. במחקר המודרני הוא נחשב (יחד עם רבים מבני דורו) לדמות אגדית למחצה.

ביוגרפיה
--------

ארונס היה נצר למשפחת טארקוויניוס - משפחה ממוצא אטרוסקי אשר שלטה ברומא. הוא היה בנו השני של מלך רומא האחרון לוקיוס טארקוויניוס סופרבוס. היה לו אח גדול בשם טיטוס ואח צעיר בשם סקסטוס. 

המידע הראשון על חייו הוא מאנקדוטה לא מתוארכת המופיעה אצל ההיסטוריון המאוחר טיטוס ליוויוס. על פי ליוויוס, ארונס וטיטוס נשלחו יחד עם בן דודם לוקיוס יוניוס ברוטוס אל האורקל של דלפי. בטרם עזבו את דלפי, ביקשו ארונס וטיטוס מהאורקל שתגלה להם את זהותו של השליט הבא של רומא. האורקל השיבה כי הבא מביניהם שישק לאמו יזכה לשלוט בעיר. כך יצאו השלושה חזרה לרומא, כאשר טיטוס וארונס ממהרים לפגוש את אימם עם שובם. ברוטוס, שחשד כי נבואתה של האורקל הייתה מטאפורית, העמיד פנים שהוא נופל ארצה ונשק לאדמה. מקובל לראות בסיפור זה אגדה פוליטית חסרת ביסוס עובדתי.

בשנת 509 לפנה"ס, אנס אחיו סקסטוס את האצילה הרומית לוקרטיה. בעקבות המעשה, התארגן בעיר מרד של האצולה והעם בהנהגת ברוטוס, והוכרז על ביטול המלוכה. המלך ומשפחתו נמלטו אל העיר קאירה. לאחר כישלון הקשר הטארקוויני (אנ') להחזרת סופרבוס לכס המלוכה, עודד המלך המודח את הערים האטרוסקיות ויי וטרקוויניה לצאת כנגד רומא. ארונס מונה בידי אביו למפקד חיל הפרשים של הצבא שיצא אל רומא, בעוד המלך עצמו פיקד על חיל הרגלים. הצבאות נפגשו בקרב סילבה ארסיה ב-29 בפברואר. על פי המקורות, הקרב נפתח בהסתערות חילות הפרשים של שני הצדדים. ארונס נמלא זעם כאשר זיהה את ברוטוס מתקרב על סוסו תחת סמלי השלטון הרומאים וביקש להילחם בו בעצמו. ברוטוס, שזיהה את המתקפה המתקרבת, בחר להשיב לחימה. בזעמם, התעלמו שני הפרשים מביטחונם האישי והתרכזו רק בהסבת נזק לצד השני. כפועל יוצא נהרגו ברוטוס וארונס, האחד מחניתו של השני, ונפלו ארצה מסוסיהם. פובליוס ולריוס קיבל את הפיקוד על הצבא הרומי כולו, והקרב הסתיים בניצחון רומאי.

קישורים חיצוניים
----------------

ויקישיתוף מדיה וקבצים בנושא **ארונס טארקוויניוס** בוויקישיתוף

הערות שוליים
------------

1. ↑  טיטוס ליוויוס, ספר ראשון, 56.
2. ↑  T.J Cornell, **THE BEGINNINGS OF ROME: italy and rome from the bronze age to the punic wars (c.1000-264 bc)**, Routledge, 1995. p. 216
3. ↑  טיטוס ליוויוס, ספר שני 6.
4. ↑  פלוטרכוס, "**חיי פובליקולה**", 9.
היעה האופני ששימש לפיגוע הדריסה בירושלים ב-2 ביולי 2008
אוטובוס שהתהפך במהלך פיגוע דריסה בירושלים ב-4 באוגוסט 2014
מחסום כנגד פיגועי דריסה שהוצב בתחנת אוטובוס בעכו, סמוך לתחנת הרכבת, סתיו 2014.
**פיגוע דריסה** הוא פיגוע המתבצע באמצעות כלי רכב, המשמש לדריסתם של אנשים הנקרים בדרכו.

בניגוד לפיגועים אחרים, כגון פיגוע ירי או פיגוע התאבדות, המצריכים ציוד מיוחד והתארגנות, פיגוע דריסה מצריך כלי רכב, שאותו קל להשיג. לפיכך פיגוע דריסה נערך פעמים רבות ביוזמה אישית של המחבל, ללא ארגון שסייע לו בעריכת הפיגוע.

לעיתים נדרשת הכרעה של בית המשפט, האם מדובר בפיגוע דריסה, או שהייתה זו תאונת דרכים.

פיגועי דריסה בישראל
-------------------

 ערך מורחב – **פיגועי דריסה בישראל**  

בישראל נערכים פיגועי דריסה על ידי פלסטינים, בהיקף מצומצם יחסית לשיטות טרור אחרות. בעקבות פיגוע הדריסה בצומת אזור ב-14 בפברואר 2001 מוגנו רבות מהטרמפיאדות, באמצעות גדר המפרידה בינן ובין הכביש, כך שאי אפשר לפגוע בממתינים בטרמפיאדה.

פיגועי דריסה באירופה
--------------------

רשימת פיגועי דריסה:

* פיגוע הדריסה בניס אירע ב-14 ביולי 2016 במהלך חגיגות יום הבסטיליה, ובו נדרסו למוות 84 אנשים ונפצעו 434.
* פיגוע הדריסה בברלין אירע ב-19 בדצמבר 2016 בשוק חג המולד בעיר, ובו נדרסו למוות 12 בני אדם ונפצעו 48.
* הפיגוע בגשר ווסטמינסטר במרץ 2017, בו נדרסו למוות 5 ונפצעו כחמישים בני אדם.
* פיגוע דריסה בסטוקהולם באפריל 2017, בו נרצחו 5 בני אדם ו-15 נפצעו.
* פיגוע הדריסה בגשר לונדון ביוני 2017, בו נרצחו 8 בני אדם ונפצעו עשרות.
* פיגוע הדריסה בברצלונה באוגוסט 2017, בו נרצחו 14 בני אדם ונפצעו כ-100.

קישורים חיצוניים
----------------

ויקישיתוף מדיה וקבצים בנושא **פיגוע דריסה** בוויקישיתוף

הערות שוליים
------------

1. ↑  דוגמה: אתר למנויים בלבד חיים לוינסון, פלסטיני זוכה מביצוע פיגוע דריסה לאחר שנקבע שהיה מדובר בתאונה, באתר הארץ, 1 במרץ 2015
2. ↑  סוכנויות הידיעות, 13 נרצחים ו-100 פצועים בחצי ק"מ של טרור בברצלונה, הנהג הדורס נמלט, באתר ynet, 17 באוגוסט 2017
**מארי אלנרידר** (בגרמנית: **Marie Ellenrieder**;‏ 20 במרץ 1791 – 5 ביוני 1863) הייתה ציירת גרמנית, שנודעה בזכות דיוקנאותיה וציוריה הדתיים.

ביוגרפיה וקריירה
----------------

אלנרידר נולדה בקונסטנץ, גרמניה בשנת 1791, בתם של קונרד ואנה מריה הרמן, ונכדתם של פרנץ לודוויג הרמן. מארי בילתה את ימי הלימודים עם הדומיניקנים בבית הספר במנזר זופינגן בקונסטנץ. היא נחשבה לאמנית האישה הגרמנית החשובה ביותר בזמנה.

בשנת 1813 נרשמה לאקדמיה לאמנות יפה במינכן. היא למדה אצל צייר המיניאטורות יוזף איינזל. הדיוקנאות המוקדמים שלה היו דומים בסגנונם לאלו של אנג'ליקה קאופמן והיו בעלי מבע נינוח יותר מהמקובל בפורטרטים גרמניים של אז.

בין השנים 1822 ו-1824, במהלך טיול לימודים ברומא, פגשה אלנרידר את תנועת הנצרתיים והפכה לתלמידתו של יוהאן פרידריך אוברבק. מטרת הנצרתיים הייתה להביא לחידוש האמנות הדתית ברוח צייר הרנסאנס האיטלקי רפאל. אלנרידר אימצה גישה זאת כסגנון הציור האידיאלי עבורה.

ב־1 ביולי 1824 היא עזבה את רומא ונסעה עם חברתה קתרינה פון פרדל לפירנצה, שם התגוררו שתיהם עם החרט וסוחר האמנות יוהאן בפטיסט מצגר. היא עבדה ולמדה שם למעלה משנה והכינה גם עותקים של רפאל ופרוג'ינו.

לאחר מסע זה, והשפעה נוספת מהפטרון הברון פון וסנברג, היא החלה לצייר דימויים דתיים בסגנון הרנסאנס האיטלקי, כולל קדושים מעונים של כנסיית סנט סטפן בקארלסרוהה בשנת 1828.

בשנת 1829 מינה לודוויג אותה לציירת החצר שלו, שמשמעותו בנוסף לתואר גם שכר שנתי של 300 גילדן. בשנת 1832 הוזמנה לצייר תמונה משפחתית גדולה שתוצג לדוכסית הגדולה סופי עם ילדיה. האמנית נאלצה לנסוע לקרלסרוהה ולשהות בה במשך שנתיים כדי לבצע את ההזמנה הזאת. הציור, הושלם בשנת 1834, נתלה מאוחר יותר במוזיאון זאהרינגר בבאדן.

אלנרידר חזרה לעיר מגוריה בשנות ה-40 והמשיכה לצייר ציורים דתיים.

שני ציוריה "ישו בן 12 במקדש" 1849 "פליסיטס הקדושה ושבעת בניה" משנת 1847 נרכשו על ידי המלכה ויקטוריה, שהכירה את עבודתה על ידי הנסיך קונסורט, אשר פגש באמנית במסעותיו לרומא. הם עכשיו חלק מהאוסף המלכותי בבית אוסבורן.

מארי אלנרידר נפטרה ב־5 ביוני 1863 בגיל 72 מסיבוכים בגלל הצטננות. היא קבורה בבית העלמין המרכזי בקונסטנץ.

גלריה
-----

* ישו מברך ילדים קטנים ישו מברך ילדים קטנים
* מריה וישומריה וישו
* ישו עם ילדים ישו עם ילדים
* ילדה כורעתילדה כורעת

קישורים חיצוניים
----------------

ויקישיתוף מדיה וקבצים בנושא **מארי אלנרידר** בוויקישיתוף

הערות שוליים
------------

1. ↑  Buchholz, Elke Linda (2003). Women Artists. New York: Prestel. pp. 58–59.
2. ↑  Delia Gaze, **Dictionary of women artists**, London ; Chicago : Fitzroy Dearborn Publishers, 1997, מסת"ב 978-1-884964-21-3

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007461231905171
* BnF: cb149733844 (data)
* GND: 118688731
* HDS: 022285
* ISNI: 0000 0000 6657 8797
* KulturNav: 5fbbf7c9-84ce-4098-878f-8ac146ac345f
* LCCN: nr00014722
* NLP: A28796457
* RKD: 26002
* SELIBR: 185877
* SIKART: 4023023
* SUDOC: 172633923
* ULAN: 500047416
* VIAF: 44538780
* WorldCat: lccn-nr00014722

 |
**ברברה פלווין** (בהונגרית: **Palvin Barbara**; נולדה ב-8 באוקטובר 1993) היא דוגמנית הונגריה. היא הופיעה לראשונה בגיליון בגדי הים של ספורטס אילוסטרייטד ב-2016. ב-2019 היא הפכה למלאכית של ויקטוריה סיקרט. היא גם שגרירת ארמני ביוטי .

ביוגרפיה
--------

### קריירת דוגמנות

הופעת הבכורה שלה במסלול הייתה עבור פראדה במהלך שבוע האופנה במילאנו בפברואר 2010. פלווין גם צעדה עבור לואי ויטון, מיו מיו, נינה ריצ'י, עמנואל אונגרו, כריסטופר קיין, ג'וליאן מקדונלד, ג'רמי סקוט, ג'יילס דייקון, ויויאן ווסטווד, ופתחה את התצוגה של שאנל לפני סתיו 2011. בשנת 2012, היא צעדה בתצוגת האופנה של ויקטוריה'ס סיקרט .

בשנת 2016, היא דורגה במקום הרביעי ב- *Max* Hot 100. רשימת הדוגמניות הפופולריות ביותר של טאמבלר לשנת 2017 דיווחה שפאלווין היא הדוגמנית השנייה הכי פופולרית באתר המדיה החברתית.

פלווין חזרה לתצוגת האופנה של ויקטוריה'ס סיקרט בשנת 2018. בשנה שלאחר מכן, היא הפכה למלאכית של ויקטוריה'ס סיקרט ההונגרית הראשונה. הקימורים של פאלווין ומדידות המסלול הלא סטנדרטיות נחשבו על ידי התקשורת ככיוון של המותג לעבר "חיוביות הגוף ".

פלווין מושווה לעיתים קרובות לדוגמנית הרוסית נטליה וודיאנובה ; עורכת ווג הבריטי. מירנדה אלמונד, אמרה, "בחרנו בברברה בגלל שהיא נראית מעולה לחלוטין, הכלאה בין ברוק שילדס צעירה לנטליה וודיאנובה". פלווין ציינה את וודיאנובה וקייט מוס כדוגמניות האהובות עליה.

### קריירת משחק

פלווין הופיעה בסרט *הרקולס* מ-2014 בתור המלכה המיתולוגית אנטימאצ'ה .

חייה האישיים
------------

מאז 2018, פלווין נמצאת במערכת יחסים עם השחקן האמריקאי דילן ספראוס. הם התגוררו בברוקלין עד 2021, אז עברו ללוס אנג'לס. וב15 ביולי 2023 הם נישאו.

פילמוגרפיה
----------

| שָׁנָה | סרט | תַפְקִיד |
| --- | --- | --- |
| 2014 | הֶרקוּלֵס | אנטימאצ'ה |
| 2021 | טייגר טייגר | אגזמה |

קישורים חיצוניים
----------------

ויקישיתוף מדיה וקבצים בנושא **ברברה פלווין** בוויקישיתוף
* ברברה פלווין, ברשת החברתית אקס (טוויטר)
* ברברה פלווין, ברשת החברתית אינסטגרם

גל סלונימסקי‏, קיבלה כנפיים: הכירו את המלאכית החדשה של ויקטוריה'ס סיקרט, באתר וואלה!‏, 21 במרץ 2019

הערות שוליים
------------

1. ↑  ברברה פלווין: הלוליטה החדשה, באתר Xnet‏, 2 ביוני 2012
**כריסטיאן אטאנאי נאפולס** (בספרדית: **Cristian Atanay Nápoles**; נולד ב-27 בנובמבר 1998) הוא אתלט קובני, זוכה מדליית ארד באליפות העולם (בודפשט 2023) בקפיצה משולשת.

ביוגרפיה
--------

### 2017

באליפות העולם שנערכה באוגוסט בלונדון שבממלכה המאוחדת סיים נאפולס במקום הרביעי בקפיצה משולשת בתוצאה של 17.16 מטר.

### 2018

באליפות העולם באולם שנערכה במרץ בברמינגהאם שבממלכה המאוחדת סיים נאפולס במקום התשיעי בקפיצה משולשת בתוצאה של 16.70 מטר.

### 2019

באליפות העולם שנערכה באוקטובר בדוחה שבקטר סיים נאפולס במקום החמישי בקפיצה משולשת בשיא אישי חדש של 17.38 מטר.

### 2021

באולימפיאדת טוקיו שנערכה באוגוסט בטוקיו שביפן סיים נאפולס במקום העשירי בקפיצה לרוחק בתוצאה של 16.63 מטר.

### 2023

#### מדליית ארד באליפות העולם

באליפות העולם שנערכה באוגוסט בבודפשט שבהונגריה זכה נאפולס במדליית ארד בקפיצה משולשת בשיא אישי חדש של 17.40 מטר, אחרי הוגו פבריס זנגו מבורקינה פאסו (17.64 מטר) ובן ארצו לאסרו מרטינס (17.41 מטר).

שיאים אישיים
------------

### אצטדיון

* קפיצה משולשת: 17.40 מטר (2023)

### אולם

* קפיצה משולשת: 17.02 מטר (2018)

קישורים חיצוניים
----------------

ויקישיתוף מדיה וקבצים בנושא **כריסטיאן נאפולס** בוויקישיתוף

* כריסטיאן נאפולס, באתר olympedia.org
* כריסטיאן נאפולס, באתר התאחדות האתלטיקה הבין-לאומית
* כריסטיאן נאפולס, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 290647

 |
**ויקי ברלין טרפ** (באנגלית: **Vicki Berlin Tarp**, נולדה: 16 בנובמבר 1977) היא שחקנית דנית הידועה בעיקר בהופעתה בסרט זוכה הפרסים משולש העצבות.

ביוגרפיה
--------

נולדה בשם ויקי ינסן באלסינור, דנמרק. 

ב-2001 סיימה הכשרה בת 3 שנים למשחק בבית הספר לקולנוע ותיאטרון הולברגס בדנמרק.

בשנת 2002 התחילה לבצע מופעי סטנד-אפ. באותה שנה היא זכתה במקום השלישי בתחרות הסטנדאפ הדנית DM.

בשנת 2004 הצטרפה לצוות הסאטירה של התוכנית P3 The Service. בסתיו 2004, היא הופיעה כשחקנית וסאטיריקנית ב-40 תוכניות של הערב הגדול של גינטברג.

בשנת 2007, עשתה את הופעת הבכורה שלה בסדרה Tjesenden יחד עם עמיתה לסטנדאפ מייקל כריסטיאנסן. השניים כתבו ושיחקו בעשרה פרקים.

מ-23 בפברואר 2009 ועד חג המולד 2009, ויקי ברלין הייתה אחת משלושת המארחות בצוות הרדיו של נובה מורגן ב-Nova FM, יחד עם מסורן מאלינג ודניס רבן.

ברלין שיחקה בכמה רביוז, (מחזות זמר תיאטרליים) לאורך הקריירה שלה.

ב-2022 שיחקה בתפקיד פאולה בסרט השוודי "משולש העצבות" של הבמאי רובן אוסטלונד. הסרט הוקרן בפסטיבל קאן וזכה בפרס דקל הזהב וכן היה מועמד ל-3 פרסי אוסקר בטקס פרסי האוסקר ה-95.

קישורים חיצוניים
----------------

ויקישיתוף מדיה וקבצים בנושא **ויקי ברלין** בוויקישיתוף

* ויקי ברלין, במסד הנתונים הקולנועיים IMDb (באנגלית)
* ויקי ברלין, במסד הנתונים הקולנועיים KinoPoisk (ברוסית)
* ויקי ברלין, באתר MusicBrainz (באנגלית)
* ויקי ברלין, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: f9c903df-3e2e-4ba1-865d-9edfe8724470

 |
**נבחרת ישראל בטיפוס** היא נבחרת הטיפוס הלאומית של ישראל, המנוהלת על ידי התאחדות הטיפוס הספורטיבי והאתגרי בישראל.

היסטוריה
--------

עד לשנת 2019, פעלו מספר נבחרות מטעם מספר איגודי טיפוס שונים.

לקראת אולימפיאדת טוקיו (2020), החליט הוועד האולימפי הבינלאומי להכיר בחמישה ענפים חדשים כספורט אולימפי: טיפוס, בייסבול, גלישת גלים, סקייטבורד, וקרטה.

הוועד האולימפי הישראלי, סימן את הטיפוס כענף שבו הסיכוי הרב ביותר לישראל לשלוח נציג. לצורך כך, בפברואר 2019 הוצגה לראשונה נבחרת ישראל הרשמית בטיפוס.

הוחלט כי נבחרת הטיפוס תעבוד במתכונת של נבחרת לאומית, תחת מאמן הנבחרת איתי פרידמן ובליווי המקצועי של היחידה לספורט הישגי.

באוגוסט 2020 התקיימה אליפות הארץ בטיפוס בולדרינג בחיפה. האליפות שודרה לראשונה אחרי שנים רוב בשידור ישיר בערוץ הספורט. במקצה הגברים זכה במקום הראשון אלכס חזנוב, במקום השני נמרוד מרכוס ובמקום השלישי רם לוין. במקצה הנשים זכתה במקום הראשון אילה כרם, במקום השני יעל בהארד ובמקום השלישי יעל טאוב.

בנובמבר 2020 התקיימה אליפות הארץ בטיפוס הובלה בחולון. במקצה הגברים זכה במקום הראשון נמרוד מרכוס, במקום השני יובל שמלא ובמקום השלישי אלכס חזנוב. במקצה הנשים זכתה במקום הראשון נועה שירן, במקום השני איילה כרם ובמקום השלישי נעמה יוחאי.

בהמשך אותו החודש התקיימה אליפות אירופה בטיפוס במוסקבה, וזאת הייתה ההזדמנות האחרונה לכלל המטפסים האירופים להיכנס לאולימפיאדת טוקיו. כעשרה מטפסי נבחרת ישראל (שישה גברים וארבע נשים) השתתפו בתחרות על המקום הראשון הנחשק. התחרות חולקה לשלושת מקצי הטיפוס האולימפי - ספיד (מקצה מהירות), בולדר והובלה כשבסיום התחרות מתקיים מקצה קומביינד המשלב את שלושת המקצים באותו היום. לגמר הספיד הגיעו נמרוד מרכוס וגבע לוין. לחצי גמר הבולדר עלו שבעה מטפסים (חמישה גברים ושתי נשים) ובגמר רם לוין הגיע למקום הרביעי. בגמר ההובלה נמרוד מרכוס גם כן הגיע למקום הרביעי. במקצה הקומביינד אלכס חזנוב ויובל שמלא עלו לגמר וסיימו במקום השביעי והחמישי (בהתאמה).

סגל הנבחרת
----------

סגל נבחרת גברים:

| שם | תאריך לידה |
| --- | --- |
| אלכס חזנוב | 2 במרץ 1995 |
| יובל שמלא | 18 בנובמבר 1998 |
| נמרוד מרכוס | 12 בנובמבר 1999 |
| רם לוין | 27 בדצמבר 1998 |

### מקצועי

* מאמן – איתי פרידמן

קישורים חיצוניים
----------------

* הוצגה נבחרת ישראל בטיפוס: החלה הדרך לטוקיו 2020, אתר הוועד האולימפי
* איתמר קציר, להתראות נינג'ה, שלום טוקיו: בענף הטיפוס מכוונים לפסגה האולימפית, באתר הארץ, 6 בפברואר 2019
**מרים ליכטהיים** (3 במאי 1914 – 27 במרץ 2004) הייתה אגיפטולוגית ילידת טורקיה אמריקאית-ישראלית, הידועה בשל התרגומים שביצעה ממצרית קדומה.

ביוגרפיה
--------

מרים נולדה באיסטנבול ב-3 במאי 1914 לריכרד ליכטהיים, יליד גרמניה, פוליטיקאי, פובליציסט ויהודי ציוני מוכר, ולאשתו אירנה, ספרדייה יהודית ששפת האם שלה הייתה יוונית. אחיה הבכור יליד 1912, היה העיתונאי וההיסטוריון ג'ורג' ליכטהיים. מ-1913 עד 1917 היה ריכרד ליכטהיים יורשו של ויקטור ג'ייקובסון, נציג ההסתדרות הציונית העולמית באיסטנבול. עקב חשדות לריגול ולאחר תום מלחמת העולם הראשונה, חזרה משפחת ליכטהיים לגרמניה בשנת 1919.

בשנת 1934 עלתה המשפחה לארץ ישראל, שם למדה מרים אצל יעקב פולוצקי באוניברסיטה העברית בירושלים. בתחילת השנה, בכיתה המצרית של פולוצקי היו ארבעה תלמידים; בסוף רק היא נשארה. בתקופתה באוניברסיטה העברית, אביה ריכרד, הפך לנציג ההסתדרות הציונית העולמית בחבר הלאומים, ועבר לז'נבה יחד עם אשתו. הם חזרו לישראל בשנת 1946 לאחר סיום מלחמת העולם השנייה והכרזת העצמאות.

בשנת 1941, לאחר סיום לימודיה, נסעה מרים לארצות הברית, שם למדה וקיבלה דוקטורט באגיפטולוגיה מאוניברסיטת שיקגו. תחילה, היא עבדה כספרנית אקדמית באוניברסיטת ייל, ולאחר מכן עברה לאוניברסיטת קליפורניה בלוס אנג'לס, שם הייתה ביבליוגרפית ומרצה על המזרח עד פרישתה בשנת 1974.

בשנת 1982 חזרה לישראל, שם לימדה באוניברסיטה העברית בירושלים בה למדה בעבר. היא נפטרה בשנת 2004.

עבודות
------

בשנת 1973, מרים הוציאה לאור את הכרך הראשון של "ספרות מצרית קדומה" (בקיצור: AEL), עם תרגומים של טקסטים של הממלכה העתיקה והתיכונה. ביצירה זו היא מתארת את מקורם והתפתחותם של ז'אנרים ספרותיים שונים במצרים, המבוססים על אוסטרקון, כתובות חקוקות באבן וטקסטים של פפירוס. בשנת 1976 הופיע הכרך השני של הספר, אשר מכיל טקסטים של הממלכה המצרית החדשה, ואחריו בשנת 1980 הגיע הכרך השלישי העוסק בספרות האלף הראשון לפני הספירה. אנתולוגיות נפוצות אלה הפכו לקלאסיקות בתחום האגיפטולוגיה, המתארות את ספרות מצרים העתיקה.

הערות שוליים
------------

1. ↑  **Memoirs: Hans Jonas, Michigan, 2008 pp. 80–81**
2. ↑  Deutsche Biographie, Lichtheim, Richard - Deutsche Biographie, www.deutsche-biographie.de (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309782205171
* BNE: XX1190159
* BnF: cb12031122w (data)
* GND: 119026279
* ISNI: 0000 0000 8403 2317
* LCCN: n80102186
* NTA: 068895909
* SUDOC: 028484401
* Trove: 904836
* VcBA: 495/330260
* VIAF: 98491975
* WorldCat: lccn-n80102186

 |
**דייזי פאולר קנדי** (באנגלית: **Daisy Fowler Kennedy**;‏ 16 בינואר 1893 – 30 ביולי 1981) הייתה כנרת קונצרטים ילידת אוסטרליה.

חייה
----

### לימודים

קנדי נולדה בבורה בורה, 160 ק"מ צפונית לאדלייד, להורים ממוצא סקוטי ואירי. אביה, ג'וזף א. קנדי, היה מנהל בית ספר יסודי ונשיא איגוד המורים של בתי הספר הציבוריים בדרום אוסטרליה" במשך שלוש שנים למדה בקונסרבטוריון אלדר באדלייד אצל הרמן הייניקה. בהמשך למדה שנה באופן פרטי אצל אוטאקר סבצ'יק בווינה והמשיכה לעוד שנתיים במֵייְסְטֶר-שוּלֶה בווינה.

### קריירה

קנדי הופיעה בלונדון בשנת 1911 והרבתה במסעות קונצרטים באירופה, בארצות הברית, באוסטרליה ובניו זילנד.

### משפחה

ב-15 באפריל 1914 נישאה לפסנתרן היהודי יליד אוקראינה בנו מויסביץ'. בתם, תפאורנית התיאטרון טניה מויסביץ' נולדה בדצמבר של אותה שנה. לאחר גירושיה ממויסביץ', נישאה קנדי למחזאי והמשורר האנגלי ג'ון דרינקווטר.

קנדי הייתה דודנית של הצ'לן לורי קנדי, ולפי כך היא קשורה גם אל בנו של לורי, הצ'לן ג'ון קנדי, ואל נכדו, הכנר נייג'ל קנדי.

קישורים חיצוניים
----------------

* דייזי קנדי, באתר MusicBrainz (באנגלית)

הערות שוליים
------------

1. ↑  הרג'יסטר של אדלייד, כרך LXXIX, גיליון 21,075, "כנרת דרום-אוסטרלית" 29 במאי 1914
2. ↑  'Kennedy, Irvine Robert Laurie (Lauri) (1896–1980)' פיטר קמפבל, מילון אוסטרלי ביוגרפי,כרך 17, הוצאת אוניברסיטת מלבורן, עמ' 618-617

|  |  |
| --- | --- |
| בקרת זהויות עריכת הנתון בוויקינתונים | 
* ADB: kennedy-daisy-fowler-12729
* ISNI: 0000 0000 6406 6675
* LCCN: no2009014262
* MusicBrainz: 6d71e449-e21f-4d6b-a1c1-da425fad3a73
* SNAC: w6tb16n3
* Trove: 642854
* VIAF: 78905042
* WorldCat: lccn-no2009014262

 |
איור של הפארק המתוכנן.
**וסטקוט** (באנגלית: **WestCOT**) הוא פארק שעשועים שתוכנן להיבנות באתר הנופש דיסנילנד באנהיים שבקליפורניה.

הפארק תוכנן להיות הגרסה הקליפורנית של אפקוט המצוי בדיסניוורלד שבפלורידה. הרעיון להקמת הפארק היה רעיון של מייקל אייזנר מנכ"ל דיסני באותה עת, ומטרתו הייתה להרחיב את אתר הנופש בדיסנילנד על מנת שיוכל להתחרות באתר שבפלורידה. בדיקות שנעשו על ידי החברה העלו שמבקרים בילו שבוע ימים בחופשתם בפלורידה ורק יום אחד באתר הנופש בקליפורניה.

מבנה הפארק
----------

כחלק מתכנון הפארק הושמו מלונות הפארק בתוך הפארק עצמו - דבר שלא נעשה קודם לכן בפארקי דיסני (רעיון שיושם בסוף במלון מירקוסטה שבטוקיו דיסניסי ובפארק ההרפתקה הקליפורנית של דיסני).

במרכז הפארק תוכנן להיות העתק של ספינת החלל כדור הארץ המצויה באפקוט - אולם המבנה תוכנן גדול יותר וגובהו היה אמור להיות כפול מזה שבפלורידה (והמצוי, בפלורידה, בכניסה לפארק). מתקנים נוספים שהיו מצויים באפקוט תוכננו להיות גם בווסטקוט ובהם: אופקים, מסע אל הדמיון, שומר הזמן, מסע דרך החלל הפנימי, והאדמה. 

כמו כן תוכנן מסע באונייה "מסביב לעולם" בדומה לתצוגת ארצות העולם המצויה בפארק אפקוט, שהאזורים שתוכננו להיות מיוצגים הם: לונדון (בה יוצג ביג בן), ניו יורק, אפריקה, אסיה, פריז, טוקיו, סין וטורונטו.

ביטול הפארק
-----------

תוכניות הקמת הפארק פורסמו בשנת 1991 וההודעה על הביטול פורסמה בשנת 1995 בשל התנגדות תושבי העיר אנהיים למיזם הענקי שעתיד היה להיבנות באתר.
במקום בו תוכנן להיבנות הפארק נבנה לבסוף פארק ההרפתקה הקליפורנית של דיסני.

קישורים חיצוניים
----------------

* דיון עם טוני בקסטר על ווסטקוט

| פארקים ואתרי נופש של חברת וולט דיסני |
| --- |
| אתר הנופש דיסנילנד | דיסנילנד • ההרפתקה הקליפורנית של דיסני • דאונטאון דיסני |  |
| אתר הנופש דיסניוורלד | ממלכת הקסם • אפקוט • אולפני הוליווד של דיסני • ממלכת החיות של דיסני • חוף סופת השלגים • לגונת הטייפון • דאונטאון דיסני • *ארץ הנהר*\* |
| אתר הנופש טוקיו דיסני | דיסנילנד טוקיו • דיסניסי |
| אתר הנופש דיסנילנד פריז | דיסנילנד פריז • פארק אולפני וולט דיסני • כפר דיסני |
| אתר הנופש דיסנילנד הונג קונג | דיסנילנד הונג קונג |
| אתר הנופש דיסני שאנגחאי | דיסנילנד שאנגחאי |
| קו הספנות דיסני | דיסני וונדר • דיסני מג'יק • דיסני דרים • דיסני פנטזי • קאסטאווי קי |
| פארקים מתוכננים שלא הוקמו | *וסטקוט*\*\* • *אמריקה של דיסני*\*\* |
| שונות | דולר דיסני |
| הערות | \* פארקים שנסגרו  \*\* פארקים שלא הוקמו |
| פורטל דיסני |
**הנועזים** (באנגלית: **The Defiant Ones**) הוא סרט פשע אמריקאי משנת 1958 בבימויו ובהפקתו של סטנלי קריימר עם טוני קרטיס וסידני פואטייה בתפקידים הראשיים.

הסרט מתאר בריחה של שני אסירים, לבן ושחור, הקשורים אחד לשני בשלשלת ברזל וחייבים לעזור אחד לשני כדי לשרוד למרות המתיחות הקשה ביניהם שרובה על רקע גזעי.

הסרט זכה בפרס אוסקר לצילום הטוב ביותר, שחור-לבן ופרס אוסקר לתסריט המקורי הטוב ביותר.

סידני פואטייה זכה בפרס דוב הכסף לשחקן הטוב ביותר בפסטיבל הסרטים הבינלאומי בברלין ובפרס באפט"א לשחקן הזר הטוב ביותר.

הסרט היה מועמד לפרס אוסקר לשחקן הטוב ביותר (טוני קרטיס וסידני פואטייה), פרס אוסקר לשחקן המשנה הטוב ביותר (תאודור ביקל), פרס אוסקר לשחקנית המשנה הטובה ביותר (קארה ויליאמס), פרס אוסקר לסרט הטוב ביותר ופרס אוסקר על הבימוי והעריכה.

תקציר העלילה
------------

מכונית מסיעה אסירים בלילה בגשם שוטף. באחד העיקולים היא מחליקה ומתהפכת. רוב האסירים נפגעים והמחלצים מגלים ששני אסירים נעדרים וכנראה ברחו. הבורחים הם ג'ון ג'קסון (טוני קרטיס) ונח קולן (סידני פואטייה). הראשון לבן והשני שחור. הם קשורים זה לזה בשלשלת ברזל.

השריף המחוזי, מקס מילר (תיאודור ביקל), מוזעק למקום ומתחיל ארגן מבצע רדיפה בהשתתפות כלבי דם הוא בטוח שתוך זמן קצר יתפתח ריב בין שני הבורחים והם יהרגו זה את זה.

שני האסירים הבורחים ממשיכים במנוסתם תוך שהם עוברים נהר גועש ומסוכן ונחלצים מתוך בור טיט עמוק. כל פעם אחד עוזר ומציל את השני ובעת מנוחה הם מתחילים לריב ומכנים אחד את השני בשמות כמו "ג'וקר" ו"כושי".

לבסוף הם מגיעים לאתר של בית חרושת לטרפנטין. הם פורצים לחנות המכולת של העובדים במטרה לגנוב אוכל אך מקימים רעש והעובדים מגיעים ופותחים במרדף אחריהם. במפגש אתם נפצע אחד העובדים. הם נתפסים והעובדים הנרגזים מבקשים לבצע בהם לינץ' ולתלות אותם.

אחד התושבים, "ביג סאם" (לון צ'ייני), מתערב ומשכנע את האנשים להניח לשניים הוא לוקח אותם לביתו, קושר אותם לעמוד גב אל גב ואומר שהם יהיו שם עד שיוסגרו.

באמצע הלילה הוא מגיע אליהם ולהפתעתם הוא משחרר אותם. הם מבינים לפי הצלקות בידיו כי גם הוא היה פעם אסיר.

במהלך מנוסתם הם מגיעים לחווה בודדת ובה אישה (קארה ויליאמס) המגדלת לבד את בנה, בילי. היא נותנת להם אוכל ובילי מביא מכשירים המאפשרים לנתק את השלשלת הקושרת ביניהם. הם נחים בלילה והאישה נמשכת לג'ון.

בבוקר היא מציעה לג'ון להצטרף אליו בבריחה במכוניתה ולהיפרד מקולן אותו היא מדריכה ללכת דרך הביצות לעבר פסי הרכבת. לאחר שקולן עוזב היא מגלה לג'ון כי שקרה וכי הפנתה את קולן לביצות כדי שיטבע וימות שם ולא יסגיר אותם. ג'ון כועס עליה, הודף אותה ממנו ובורח לעזור לקולן. בילי יורה בו ופוצע אותו בכתף. ג'ון מגיע לקולן ובריצה הם מתקרבים לפסי הרכבת. הרכבת מגיעה, קולן עולה עליה בריצה אך ג'ון לא מספיק ואז קולן, במקום להמשיך בנסיעה, קופץ מהרכבת לעבר ג'ון ושניהם נופלים מחובקים ומחכים לרודפים. השריף מוצא את קולן שר שיר כאשר ג'ון בזרועותיו. הוא מחייך ומחזיר את אקדחו השלוף לנרתיק.

קישורים חיצוניים
----------------

ויקישיתוף מדיה וקבצים בנושא **הנועזים** בוויקישיתוף

* "הנועזים", במסד הנתונים הקולנועיים IMDb (באנגלית)
* "הנועזים", באתר נטפליקס
* "הנועזים", באתר AllMovie (באנגלית)
* "הנועזים", באתר Rotten Tomatoes (באנגלית)
* "הנועזים", באתר אידיבי
* "הנועזים", במסד הנתונים הקולנועיים KinoPoisk (ברוסית)
* הנועזים, באתר אנציקלופדיה בריטניקה (באנגלית)
* קדימון לסרט הנועזים, באתר יוטיוב
* הנועזים, באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* GND: 4749799-3
* VIAF: 182912827
* WorldCat (עם VIAF): 182912827

 |
פירוש נוסף ערך זה עוסק בחבל ארץ היסטורי. אם התכוונתם למועדון כדורגל הקרוי על שם חבל ארץ זה, ראו טאבריה סימפרופול.
**טאבריה** (ברוסית: Таврическая губернія, באיות מודרני Таврическая губерния; באוקראינית: Таврiйська губернія, בטטרית של קרים Tavrida guberniyası, Таврида губерниясы) הוא חבל ארץ בדרום אוקראינה הכולל בעיקר שטחי ערבה בין הנהרות דנייפר ומולחניה(אנ') ואת חצי האי קרים. המחוז נקרא על שם הטאורים(אנ'), המתיישבים היוונים בחצי האי קרים.

היסטוריה
--------

מפת רוסיה החדשה 1987
במהלך המאות ה-17 וה-18 נוספו לאימפריה הרוסית שטחים מדרום מערב לה. שטחים אלו נקראו רוסיה החדשה (נובורוסיה).

בהסכם פריאסלאב(אנ') מ-1654 נמסר שטח אוקראינה של הגדה השמאלית, מלבד החלק הדרומי שלה, לאימפריה הרוסית. בהסכם אנדרוסובו (1667) ובחוזה השלום הנצחי (1686) בין האיחוד הפולני-ליטאי ורוסיה הצארית אושר סיפוח זה לרוסיה הצארית. 
בהסכם ניש אחרי המלחמה העות'מאנית-רוסית (1735–1739) נוסף אזור אזוב.

ב-1764 הוקם מחוז רוסיה החדשה(אנ') על שטחים אלו. המרכז המנהלי של המחוז היה בקרמנצ'וג.

שליטי המחוז העניקו אדמות הן לאצולה רוסית(אנ') והן לקצינים משוחררים על מנת לעודד התיישבות בערבות המיושבות בדלילות, קטרינה הדגולה הזמינה מתיישבים מכל רחבי אירופה לאדמות שנכבשו וכשליט המחוז מינתה את הנסיך גריגורי פוטיומקין שהעביר את המרכז המנהלי לדניפרו.

בהסכם קוצ'וק קאינרג'ה אחרי המלחמה העות'מאנית-רוסית (1768–1774) התווספו לשטחי האימפריה הרוסית שטחים שבעבר היו חלק מחאנות קרים, ב-1775 נוספו שטחי הסיץ' הזפורוז'י, בהסכם יאש שסיים את המלחמה העות'מאנית-רוסית (1787–1792) הושלמה ההשתלטות על חצי האי קרים.

מחוז טאבריה
-----------

טאבריה (באדום) בתוך האימפריה הרוסית, 1914
ב-1802 פוצלה רוסיה החדשה לפלכים יקטרינוסלב, חרסון, וטאבריה.

בשל ההגירה הרבה, הגיוון האתני במחוז היה גדול. במפקד האימפריאלי של 1897 נמצא כי אוכלוסיית טאבריה כללה 1,447,790 נפש, מהם 762,804 גברים ו-684,986 נשים. המיעוטים הגדולים היו אוקראינים כ-42%, רוסים כ-28%, טטרים כ-14% גרמנים כ-5% ויהודים כ-4%. 75% החזיקו בדת הנוצרית אורתודוקסית מזרחית.

ב-1917 פוצל המחוז, רוב חצי האי שימש בסיס להקמת הרפובליקה העממית של קרים כחלק מהרפובליקה העממית האוקראינית ואילו סבסטופול וסביבתה נותרה הבסיס הימי העיקרי של צי הים השחור של הרפובליקה הרוסית כחלק מהרפובליקה הסובייטית של דונייצק-קריבוי רוג(אנ')

לקריאה נוספת
------------

ויקישיתוף מדיה וקבצים בנושא **טאבריה** בוויקישיתוף
* Paul R. Magocsi, **A History of Ukraine: The Land and Its Peoples** עמ' 284 והלאה.

הערות שוליים
------------

1. ↑  המפקד הכללי הראשון של האימפריה הרוסית בשנת 1897. התפלגות האוכלוסייה לפי שפת הדיבור, המחוזות והאזור

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564866605171
* GND: 4059165-7
* LCCN: n85378613
* SUDOC: 192356720
* VIAF: 156017134
* WorldCat: lccn-n85378613

 |
פרידריך השני, מלך פרוסיה, הנחשב לשליט אבסולוטי נאור, מנגן בחליל יצירה מאת באך (פרט בציור של אדולף פון מנצל)
**אבסולוטיזם נאור** או **דספוטיזם נאור**, הוא מושג הבא לתאר את פועלם של שליטים אבסולוטיים או עריצים שהושפעו מרעיונות הנאורות, תקופה היסטורית באירופה שנמשכה במאות ה-18 וה-19.
המלכים והשליטים באותה תקופה האמינו בכך שטובת המדינה היא החשובה. הריבון (שליט) נועד לשרת את עמו ואל לו לשלול מאנשים את זכויותיהם בגלל אמונותיהם הדתיות. מלכים אלו שירתו את העם והגנו עליו, וטענו כי זכויותיהם שוות לאלו של התושבים. חסיד השיטה הזו היה וולטר, שהתכתב דרך קבע עם כמה שליטים של אותה תקופה.

מלכים נאורים הבדילו את עצמם ממלכים מסורתיים בדרך שבה שלטו. הם אימצו את רעיונות הנאורות, ובעיקר את עקרון הרציונליזם, והשתמשו בהם בממלכתם. הם אפשרו סובלנות דתית, את חופש הדיבור והעיתונות ואת הזכות להחזיק ברכוש פרטי. רבים טיפחו את האומנויות, את המדעים ואת החינוך. מעל הכול, היה אסור להם להיות שרירותיים בחוקיהם והם היו חייבים לציית לחוקים ולאכוף אותם בצורה שווה על כל נתיניהם.

אמונותיהם בקשר לכוחם המלוכני היו דומות לאלו של המלכים האבסולוטיים, וגם הם האמינו שלהם זכות השלטון מבטן ולידה. ההבדל בין שליט אבסולוטי לשליט אבסולוטי נאור התבסס על מידת האימוץ של רעיונות הנאורות. למשל, הקיסר יוזף השני אימץ לחלוטין את רעיון האמנה החברתית. לעומתו, יקטרינה הגדולה דחתה לחלוטין רעיון זה, אך אימצה רעיונות רבים אחרים מהנאורות, כמו להיות הפטרונית הגדולה של האומנויות ברוסיה.

שליטים אלו ניסו לשפר את חיי נתיניהם כדי לחזק את כוחם שלהם. למשל, את הצמיתות באירופה ביטלו שליטים נאורים. יוזף השני, קיסר האימפריה הרומית הקדושה, תמצת את רוח האבסולוטיזם הנאור באומרו: "הכל למען העם, אך דבר לא על ידי העם".

יהודים שהיו נתיניהם של השליטים הנאורים זכו לשוויון זכויות, ביטול מיסים מפלים, והשליטים עודדו אותם לרכוש השכלה כללית וללמוד מקצוע פרודוקטיבי.

שליטים נאורים
-------------

* פרידריך השני "פרידריך הגדול", פרוסיה (1740–1786)
* מריה תרזה, אוסטריה (1740–1780); מעמדה כשליטה נאורה נתון לוויכוח
* קרלוס השלישי, ספרד (1759–1788)
* יקטרינה הגדולה, רוסיה (1762–1796)
* יוזף השני, האימפריה הרומית הקדושה (1765–1790)
* גוסטב השלישי, שוודיה (1771–1792)
* לאופולד השני, טוסקנה/האימפריה הרומית הקדושה (1765–1790, 1790–1792)
* נפוליאון הראשון, צרפת (1804–1815)
* וילם הראשון, הולנד (1815–1840)
* המרקיז מפומבל, ראש ממשלת פורטוגל (1750–1777)

ראו גם
------

* דיקטטור נאור

קישורים חיצוניים
----------------

* אבסולוטיזם נאור, באתר אנציקלופדיה בריטניקה (באנגלית)

הערות שוליים
------------

1. ↑  Joseph II: The long-awaited son, habsburger

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12028778n (data)
* GND: 4143390-7
* NKC: ph314825

 |
**TV4 Fakta** הוא ערוץ טלוויזיה שוודי, חלק מקבוצת TV4 שמשדר בשוודיה החל מ-15 בספטמבר 2005 ובנורווגיה החל מ-22 במרץ 2010. הערוץ משדר תוכן דוקומנטרי.

רוב התוכניות המשודרות בערוץ נרכשו מרשתות A&E ומשידורי ערוץ החדשות האירופי יורוניוז.

TV4 Fakta הוא הערוץ הראשון בבעלות קבוצת TV4 שלא שידר משוודיה. הוא שודר בעבר מפינלנד, שם חוקי הפרסום ליברליים יותר לעומת שוודיה. בנובמבר 2006 הושקה גרסה פינית לערוץ - MTV3 Fakta, בשיתוף MTV3. הערוץ משודר משוודיה מאז 2009. גרסה בנורווגית הושקה במרץ 2010.

בשנת 2009 אחוז הצפייה הממוצע בערוץ עמד על 1.1%.

היסטוריה
--------

### טרם עליית הערוץ

ב-TV4 תכננו במקור להעלות ערוץ חדשות תחת השם TV4 Nyheter (בתרגום לעברית: TV4 חדשות). הצעד הראשון לקראת הקמת הערוץ היה בשנת 2001 - כאשר קיבלה קבוצת TV4 רישיון להעלות ערוץ חדשות ברשת השידור היבשתית. הערוץ העביר את שידורי CNN, עם ציפייה להתפתח, אך זה לא קרה. במשך כמה שנים המשיך הערוץ להעביר את שידורי CNN.

בשנת 2003 עלה הערוץ שוב. לאחר מכן נמסר כי הערוץ ישדר תוכן מקומי מהערוצים המקומיים של TV4 שמוזגו לתוך הקבוצה.

במאי 2005 הוצגה מרית דניאלסון כמנהלת הערוץ החדש. בתחילה דובר על "שירות חדשות" אך מאוחר יותר התפתח ערוץ אינטרנט תומך. בסוף אוגוסט הוכרז כי הערוץ ישדר מפינלנד וכך יוכל לעקוף את כללי הפרסום השוודיים, וגם יוכל לשדר בכמה מדינות נורדיות תחת שמות מותאמים.

### לאחר עליית הערוץ

מאז סוף 2007 מנהל הערוץ הוא קג'סה פלדה, והערוץ משדר משוודיה במדינה וגם בנורווגיה.

הערוץ החל לשדר ב-15 בספטמבר 2005, 15 שנים לאחר עליית ערוץ האם, TV4. השידורים החלו בשעה 15.00 ונמשכו עד שעה 01.00. השידורים כללו רק תוכן דוקומנטרי, וערבי השידור חולקו כך:

* בימי שני - שודרו תוכניות היסטוריה.
* בימי שלישי - שודרו תוכניות פלילים.
* בימי רביעי - שודרו תוכניות רפואה.
* בימי חמישי - שודרו תוכניות טכנולוגיה ומדעים.

ראו גם
------

* TV4
* TV4 Film

קישורים חיצוניים
----------------

* אתר האינטרנט הרשמי של TV4 Fakta

הערות שוליים
------------

1. ↑  TV4 Fakta lanseras i Norge - Välkommen till TV4-Gruppen! - tv4.se, ‏2010-03-02

| ערוצי טלוויזיה בשוודיה |
| --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |
| Viacom | MTV • קומדי סנטרל • ניקלודיאון • ניק ג'וניור • Nicktoons |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |
**זהבה ושלושת הדובים** (באנגלית: **Goldilocks and the Three Bears**) הוא סרט הנפשה אוסטרלי לכל המשפחה משנת 1991, המבוסס על סיפור ילדים בעל אותו שם מאת רוברט סאותי. הסרט נכתב על ידי לאונרד לי ורוז פיליפס, והופק באולפני ההנפשה ברבנק.

הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1991 בדיבוב אנגלי. בישראל הסרט שודר לראשונה בדיבוב לעברית בשנת 1995 בערוץ הטלוויזיה החינוכית הישראלית, ולאחר מכן הופץ בקלטות וידאו ו-DVD בהפצת קלסיקלטת. אורך הסרט הוא כ-49 דקות.

תקציר העלילה
------------

 ערך מורחב – **זהבה ושלושת הדובים**  

הסרט עוקב אחר זהבה, ילדה שבדרכה הביתה דרך היער נתקלת בבית בו גרה משפחת דובים. זהבה מחליטה להיכנס לבית, ולהפתעה המשפחה לא נמצאה בו, דבר שגרם לה מסקרנות לטעום מדייסת המשפחה, לשבת על כיסאות המשפחה, ולשכב על מיטות המשפחה. כשמשפחת הדובים, הכוללת אבא, אמא וילד, חוזרת הביתה, היא מוצאת את זהבה. תחילה, זהבה חששה מהמשפחה אך במהרה נוצרה ביניהם ידידות נפלאה. מאוחר יותר, זהבה הלכה להופעה בקרקס, שם היא נחרדה לראות שמשפחת הדובים לכודה אצל קנולטי, מנהל קרקס אכזרי. זהבה, יחד עם בונגו הליצן וחיות הקרקס, עושה הכל כדי להציל את המשפחה.

דמויות ומדבבים
--------------

### מדבבים באנגלית

* **קלייר קראות'ר**
* **ג'ואנה מור**
* **לי פרי**

### מדבבים בעברית

הדיבוב העברי של הסרט בוים על ידי ניקו בר, והופק על ידי אורית יואלי סנה.

* **הילה זינגר נאור** - זהבה
* **דבי בסרגליק** - אמא דובה / אמא של זהבה / אמא ארנבת
* **ניקו בר** - אבא דב / מספר / אבא של זהבה / מנחה בלט / מר מקנולטי
* **איריס זינגר** - דב דובון / בני הארנב
* **יוסי ברק** - שופי הינשוף / בולע הלהבות
* **דודי בן אדרת** - בונגו הליצן / הפגז האנושי

ראו גם
------

* זהבה ושלושת הדובים - עיבודים

קישורים חיצוניים
----------------

* "זהבה ושלושת הדובים", במסד הנתונים הקולנועיים IMDb (באנגלית)
* זהבה ושלושת הדובים, במיזם "אישים" לתיעוד היצירה הישראלית
פירוש נוסף ערך זה עוסק באדמו"ר הראשון מבוהוש. אם התכוונתם לנינו, האדמו"ר מבוהוש בישראל, ראו יצחק פרידמן (בוהוש, השני).
רבי **יצחק פרידמן** (ה' בכסלו תקצ"ה, 1834 - י' באלול תרנ"ו, 1896) היה האדמו"ר הראשון מבוהוש, נכדו של רבי ישראל מרוז'ין.

תולדותיו
--------

בנם של בלומא רייזיל ורבי שלום יוסף פרידמן מסאדיגורה. אמו הייתה בתו של רבי דן מראדוויל נכדו של רבי יחיאל מיכל מזלאטשוב וחתנו של רבי אברהם יהושע השיל מאפטא. אשתו שיינא רחל הייתה בתם של פסיה לאה (בת רבי משה לייב מסאסוב) ורבי דוד הגר מזבלטוב, בן רבי מנחם מנדל הגר מקוסוב.

אביו כיהן כממלא מקומו של אביו רבי ישראל מרוז'ין שנפטר בג' בחשוון תרי"א (1850) אך הוא נפטר עשרה חודשים אחריו. לאחר פטירתו ירשו אחיו, רבי אברהם יעקב. בהמשך שאר אחיו החלו לכהן באדמו"רות.

רבי יצחק, החל לכהן לאחר פטירת אביו במקביל לדודיו, כאשר היה בן 17. בהתחלה כיהן בפוטיק, אחוזת אדמו"רי רוז'ין. בשנת תרט"ז (1856) עבר רבי יצחק לאיזמאיל, שבדרום בסרביה ובתרכ"ו (1866) קבע את מושבו בעיירה בוהוש, במולדובה. לאחר שהתיישב בבוהוש, הפכה זו למרכז חסידי גדול ואלפי חסידים היו פוקדים אותה.

קהילה של חסידיו התיישבה בשליחותו בצפת, ודוד שוב, פורץ הדרך של העלייה הראשונה, היה מחסידיו ויצא לדרך עם ברכתו, וכך גם רבים ממייסדי ראש פינה וזכרון יעקב. היה נשיא "כולל בסרביה" ולאחר איחודו עם "כולל מולדובה" היה נשיא הכולל המאוחד "כולל רומניה".

ילדיו
-----

* רבי ישראל שלום יוסף פרידמן, ממלא מקומו.
* רבי דוד פרידמן, נפטר בחיי אביו. בנו רבי מנחם מנדל פרידמן, מילא את מקום דודו וחותנו רבי ישראל שלום יוסף, יחד עם בן דודו.
* רבי אברהם יהושע העשיל פרידמן, ייסד חצר חסידית באדז'וד.
* רבי משה יהודה לייב פרידמן, ייסד חצר חסידית בפאשקאן.
* רבי יעקב פרידמן, בעל ה"אהלי יעקב", חתנו וממלא מקומו של רבי ישראל פרידמן מהוסיאטין.
* אסתר אשת רבי ישראל פרידמן מסאדיגורה.
* חנה שרה בזיווג ראשון אשת הרב חיים מאיר יחיאל שפירא בנו של רבי אלימלך שפירא מגראדז'ינסק ובזיווג שני אשת רבי שלום הלפרין, מוואסלוי.
* יוכבד אשת רבי משה טברסקי בן רבי מנחם נחום מרחמסטריווקא ובזיווג שני אשת רבי ברוך אברמוביץ מבענדער.
* פסיה לאה אשת רבי חיים הגר מאנטניא.
* שבע אשת רבי חיים מאיר יחיאל שפירא מדרוהוביטש.
* חוה גיטל אשת רבי מרדכי זוסיא טברסקי מטריסק האצעליס-יאס (שושלת טשרנוביל). בנם רבי דוד, מילא את מקום דודו וחמיו, רבי ישראל שלום יוסף, יחד עם בן דודו.
* מלכה אשת רבי פנחס השיל מז'ינקוב, שהיה צאצא של רבי אברהם יהושע השיל מאפטא.
* ברכה אשת רבי אהרן טברסקי מסקווירא.
* חיה שפרה אשת רבי דוד אהרן טברסקי מז'וריק נכדו של המגיד מטריסק.

הערות שוליים
------------

1. ↑  זלמן שזר,**הבאהושי האחרון בצפת** בתוך **כוכבי בוקר**, הוצאת דבר ועם עובד, תש"י

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520402105171
* VIAF: 310743326
* WorldCat: viaf-310743326

 |